Šilainių seniūnijoje 2019-02-01 įvyko seniūnaičių sueiga, kurios metu pristatyta 2018 m. Šilainių seniūnijos veiklos ataskaita.

**Seniūnijos veiklos ataskaita**

Seniūnijos teritorijos priežiūra

Tvarkytos bendrojo naudojimo teritorijos pasitelktus socialinės paramos gavėjus visuomenei naudingai veiklai atlikti – 145

Sutvarkytų objektų – 20

Gyventojų dalyvavimo vietos savivaldos procese skatinimas

Įvyko sueigų, susitikimų, susirinkimų – 12

Gyvenamosios vietos deklaravimo administravimas seniūnijose

Išduota gyvenamosios vietos deklaravimo pažymų – 3547

Išduota pažymų apie šeimos sudėtį – 886

Deklaruota išvykimų – 375

Deklaruota atvykimų – 3041

Priimta sprendimų – 150

Įtraukta į gyvenamosios vietos neturinčių asmenų apskaitą – 254 .

**Seniūnijos nuostatuose nurodytų funkcijų vykdymas**

Konsultuota gyventojų – 3500

Išnagrinėta gyventojų, įmonių, įstaigų ir organizacijų prašymų – 957

Parengta seniūno įsakymų – 2

Išduota faktinę padėtį patvirtinančių dokumentų:

Charakteristikų – 7

Pažymų – 21

Skatinant ir palaikant bendruomenės narių kultūros, sporto ir sveikatingumo iniciatyvas:

Dalyvauta organizuojant kultūros ir sporto, edukacinių ir kt. renginių – 18, dalyvių skaičius - 2700

Dalyvauta organizuojant, įgyvendinta sporto renginių ir priemonių – 5

Dalyvauta organizuojant, įgyvendinta kultūrinių renginių ir priemonių - 10

Organizuota parodų – 3

Vykdant seniūnijos gyvenamosios aplinkos stebėseną ir priežiūrą:

Likviduota nelegalių sąvartynų - 5

Vykdyta patikrinimų, apžiūrų (dėl želdinių ir žemės kasinėjimo darbų) - 89

Organizuota aplinkos tvarkymo talkų - 8

Papildytas ir pateiktas apleistų sklypų sąrašas papildomam apmokestinimui - 22;

Registruotais laiškais įspėti neprižiūrimų sklypų savininkai (virš 90 proc. susitvarkė) – virš 300;

Taikyta administracinio poveikio priemonių – 19

Skirta baudų – 255 eurų

Teikta siūlymų dėl gatvių, pėsčiųjų takų, kiemų, įvažų remonto, želdinių teritorijos tvarkymo ir Priežiūros – 58

Prižiūrint prekybą viešose vietose patikrinta apleistų, neveikiančių kioskų – 15

Atliekant statinių naudojimo priežiūrą:

Likviduota nelegalių statinių – 20

(12 garažų, 4 kioskai, 2 konteineriai, 2 bešeimininkiai mūriniai statiniai)

Surašyta patikrinimo aktų – 110

Parengta ataskaitų - 5

Konsultuota daugiabučių gyvenamųjų namų bendrijų kitos paskirties pastatų priežiūros klausimais – 135

Išnagrinėta prašymų, skundų dėl netinkamos statinių priežiūros – 9

Papildytas patikrintų statinių naudotojų sąrašas (statinių skaičius) - 20

Organizuojant visuomenei naudingą veiklą ir viešuosius darbus:

Sudaryta visuomenei naudingos veiklos ir viešųjų darbų atlikimo sutarčių – 145

Visuomenei naudingos veiklos atlikime dalyvavo įstaigų ir nevyriausybinių organizacijų - 11

Skleidžiant informaciją visuomenės informavimo priemonėse:.

Paviešinta detaliųjų planų seniūnijos informacinėje lentoje – 15

Pateikt informacinių straipsnių seniūnijos internetinėje svetainėje – 115

Atliekant seniūnijai priskirtos teritorijos gyventojams LR Notariato įstatyme nurodytus veiksmus:

Atlikta notarinių veiksmų – 262

Dalyvaujant socialinės veiklos seniūnijoje organizavime

Vykdyta priemonių (patikrinimai, komisijos, susitikimai ir kt.) – 9

Dalyvaujant informacinės visuomenės plėtros programų kūrime ir įgyvendinime:

Gyventojų, pasinaudojusių el. priemonėmis užsakant įvairias paslaugas, - 557

Dalyvaujant gyventojų apklausų, gyventojų užimtumo ir vietos bendruomenėms skirtų programų rengime ir įgyvendinime:

Vykdyta priemonių (apklausos, programos) – 3

Bendradarbiaujant su Kauno miesto Santakos PK, bendruomenės pareigūnais vykdant prevencines priemones ir programas:

Vykdyta priemonių (akcijų, patikrinimų) – 12

Dalyvauta susitikimuose – 9

Dalyvaujant civilinės saugos organizavime, bendradarbiaujant su Miesto civilinės saugos skyriumi, sprendžiant ekstremalias situacijas seniūnijos teritorijoje:

Dalyvauta priemonėse – 2

Įsisavintos lėšos, skirtos seniūnijos veiklos programai vykdyti – 65669,38 Eur:

Išdaužų remonto darbai (avarinės duobės)

Šaligatvių įrengimas ir remontas įvažoje Baltijos g. nuo 34 ir 48 namų iki Baltijos g.

Aikštelės prie VIVA Kaunas remonto darbai

Gelžbetonio konstrukcijų demontavimas Rasytės g. 5, 8, 10, 20, 22, 24, 42, 44, 46, Vėtrungės g. 7, 9, 12, 14, 16, Baltų pr. 77, 79, Baltijos g. 10, 40,

Nelegalių sąvartynų likvidavimas

Baltų pr. remonto – apsisukimo platinimo darbai

Lapų ir žolės sankaupų išvežimas ir kiti darbai.

**Svarbesni 2018 metų darbai**

Aktyviai bendradarbiaujant su Miesto tvarkymo skyriumi, pasiekta gerų rezultatų tvarkant seniūnijos gatves, šaligatvius ir kt. :

Ištisinio asfalto būdu atnaujintos Rietavo, Naujakurių, Vėtrungės g., Milikonių skr.;

Išasfaltuotos žvyro danga dengtos gatvės : Šapokos, Girios.

Įrengti dviračių ir pėsčiųjų takai Baltų pr. (nuo Rasytės g. iki turbožiedo), Rasytės g. šlaito rekreacinėje zonoje, Šapokos, Girios g. ir kt.

Sutvarkyti privažiuojamieji keliai, kiemai ir automobilių stovėjimo aikštelės: Kuršių g. 34 – 44, Jotvingių g. 2 – 6, Šarkuvos g. 32, Kuršių g. 10 – 20 (tokiu būdu baigtas viso kvartalo Kuršių g. – Žemaičių pl. – Baltų per. – Jotvingių g. kiemų ir privažiavimų prie gyvenamųjų namų tvarkymas.

Vykdytas Vijūkų g. lietaus nuotakų griovių sistemos atnaujinimas, pralaidų įrengimas, gatvės žvyro dangos ir geometrijos atstatymas, menkaverčių krūmų šalinimas.

Tęsiamos konsultacijos ir stebima Vandžiogalos g., Romainių g., Lubinų g. asfaltavimo projektavimo eiga. Esant finansavimui planuojama 2019 m. pradėti šių gatvių rekonstrukciją.

Seniūnijoje vyko pasitarimai su Kauno apskrities priešgaisrinės gelbėjimo valdybos atstovais. Aptarta, kaip toliau organizuoti daugiabučių gyvenamųjų namų kiemų Šilainių seniūnijoje tvarkymą, pašalinant kiemuose esančius nereikalingus objektus (senas metalo ir kitokias konstrukcijas, gelžbetonio blokus ir pan.) tam, kad įvykus nelaimei gaisrinė technika galėtų lengviau patekti iki gyvenamų namų. Seniūnijos iniciatyva jau pašalinta 67 vnt. senos, susidėvėjusios, neprižiūrimos, nesaugios, o svarbiausiai – galimam gaisrinių automobilių patekimui į nelaimės vietą:

13 pavėsinių Kuršių g. 12, 14, 24, 34, 28, 42, Jotvingių g. 4, 6, Šarkuvos g. 6, 19.

50 stulpų su tvoromis Kuršių g. 12, 16, 24, 28, 30, 42, Jotvingių g. 4, 6, Šarkuvos g. 6, 32.

4 supynės ar jų atramos Kuršių g. 14, 22, 26, Šarkuvos g. 33.

Su policija ir viešosios tvarkos skyriumi vykdyta akcija „Daugiau erdvės kiemuose “. Jos metu gyventojai buvo prašomi informuoti seniūniją ir Santakos PK apie paliktas nenaudojamas transporto priemones. Buvo imtasi prevencinių priemonių dėl nenaudojamų automobilių pašalinimo iš kiemų. Gyventojams aktyviai informuojant, bendradarbiaujant su Viešosios tvarkos skyriumi, 2018 metais rasta 115 be priežiūros paliktų automobilių daugiabučių namų kiemuose. Išsiųsti perspėjimai automobilių savininkams, imtasi kitokių teisės aktais nustatytų priemonių, ir pasiekta labai gerų rezultatų – metų pabaigoje kiemuose stovėjo tik 3 nenaudojami automobiliai (nerasti savininkai ir nebuvo galima pritaikyti kitų leistinų priemonių).

Aplinkos apsaugos skyrius, aktyviai dalyvaujant seniūnijai, baigia „Santarvės“ parko rekonstrukciją. Nutiesti nauji pėsčiųjų takai, suformuotas patrauklus reljefas, įrengtas modernus apšvietimas, apsodinta medžiais ir dekoratyviais augalais.

Aktyviai prisidedant seniūnijai, kartu su Aplinkos apsaugos skyriumi, 2018 metais buvo herbicidais naikinamos seniūnijos teritorijoje esančios ir didelį pavojų žmogaus sveikatai keliančios Sosnovskio barščių išplitimo vietos, išsiųsta informacija savininkams, kurių nuosavybės teise valdomuose žemės sklypuose pastebėti augantys invaziniai augalai. Pažymėtina, kad pirmą kartą kova su Sosnovskio barščiais laimėta, pavyko išnaikinti ne tik pagrindines jų išplitimo vietas, bet ir atokiau esančias. Bendradarbiaujant su užkrėstų sklypų savininkais, aiškinant Sosnovskio barščių išplitimo grėsmę, pavyko pasiekti teigiamų rezultatų.